เครื่องดินเผายุคหินใหม่ เผยวิธีทำเครื่องดื่มแอลกอฮอล์
Credit : Li Liu,มนุษย์ผลิตเครื่องดื่มแอลกอฮอล์มาประมาณ 13,000 ปี และทำในรูปแบบที่แตกต่างกัน ขึ้นอยู่กับทรัพยากรที่พวกเขามี ซึ่งผู้คนในยุคหินใหม่ที่อาศัยในจีนบริเวณหุบเขาแม่น้ำเว่ยก็มีทรัพยากรอย่างข้าว ลูกเดือย และส่วนผสมอื่นๆ ที่นำมาผลิตเครื่องดื่มหมักได้ ล่าสุด มีการพบหลักฐานชี้ว่าคนโบราณผลิตเครื่องดื่มแอลกอฮอล์อย่างน้อย 2 วิธี,ทีมนักวิจัยจากมหาวิทยาลัยสแตนฟอร์ด, มหาวิทยาลัยเจิ้งโจว และสถาบันศึกษาสังคมศาสตร์แห่งชาติจีน รวมถึงสถาบันโบราณคดีแห่งมณฑลส่านซี เผยถึงการวิจัยเพิ่มเติมเกี่ยวกับวิธีที่คนยุคหินใหม่ในจีนผลิตเครื่องดื่มแอลกอฮอล์ โดยการศึกษาจากเครื่องปั้นดินเผาในยุคนั้นที่มีอายุประมาณ 7,000-9,000 ปีก่อน พบร่องรอยของเชื้อรา แป้งและเนื้อเยื่อพืช อันเป็นส่วนประกอบการหมักเครื่องดื่ม และการทำเครื่องดื่มแอลกอฮอล์นั้น วิธีแรกคือการให้เมล็ดงอกเป็นต้นกล้าเพื่อปลดปล่อยน้ำตาลในพืช อีกวิธีหนึ่งมีความซับซ้อนมากขึ้นโดยเกี่ยวข้องกับเชื้อรา สมุนไพร และธัญพืช โดยหมักแบบแห้ง โดยย่อยแป้งเพื่อให้ได้กลูโคสหรือย่อยแป้งให้เป็นน้ำตาล (saccharification),นักวิจัยเชื่อว่าผู้ผลิตเครื่องดื่มยุคแรกๆ ได้ออกแบบและสร้างภาชนะเครื่องปั้นดินเผาที่ส่งเสริมการหมัก รูที่เล็กปิดและมีด้านกว้างเพื่อป้องกันอากาศ เป็นกระบวนการหมักแบบไม่ใช้ออกซิเจนซึ่งการหมักเครื่องดื่มอาจเป็นส่วนหนึ่งของการผลักดันไปสู่การพัฒนาการเกษตร และการดื่มแอลกอฮอล์มีแนวโน้มที่จะเชื่อมโยงกับกิจกรรมทางสังคมและศาสนา.
มนุษย์ผลิตเครื่องดื่มแอลกอฮอล์มาประมาณ 13,000 ปี และทำในรูปแบบที่แตกต่างกัน ขึ้นอยู่กับทรัพยากรที่พวกเขามี ซึ่งผู้คนในยุคหินใหม่ที่อาศัยในจีนบริเวณหุบเขาแม่น้ำเว่ย
เครื่องดื่มแอลกอฮอล์,เครื่องดินเผา,ยุคหินใหม่,คนโบราณ,ผลิตเครื่องดื่มแอลกอฮอล์,สถาบันโบราณคดี,ทันโลก